+-----------------------------------------------------------------------+
| 3.  ลักษณะการประกอบธุรกิจ                                                |
+-----------------------------------------------------------------------+

1.  ประวัติความเป็นมา

บริษัท อินเตอร์ลิ้งค์ คอมมิวนิเคชั่น จำกัด (มหาชน) (เดิมชื่อบริษัท อินเตอร์ลิ้งค์ คอมมิวนิเคชั่น
(ประเทศไทย) (จำกัด)) จดทะเบียนจัดตั้งเมื่อวันที่ 9 มีนาคม 2538
โดยรับโอนธุรกิจและพนักงานทั้งหมดของแผนกเครือข่ายคอมพิวเตอร์ (Network System)
พร้อมสิทธิการเป็นตัวแทนจัดจำหน่าย (Distributor) สินค้าข่ายสายสัญญาณยี่ห้อ AMP (USA)
และสินค้าคงคลังทั้งหมดมาจากบริษัท อินเตอร์เนชั่นแนล (1987) จำกัด
(ปัจจุบันเปลี่ยนชื่อเป็นบริษัท อินเตอร์ลิ้งค์ โฮลดิ้ง จำกัด) ทำให้บริษัทฯ
สามารถดำเนินธุรกิจได้อย่างต่อเนื่องทันที
โดยมีวัตถุประสงค์เพื่อมุ่งเน้นธุรกิจข่ายสายสัญญาณคอมพิวเตอร์ (Cabling System)
เพื่อสามารถรุกตลาดที่มีอัตราการเจริญเติบโตที่สูงขึ้นได้อย่างรวดเร็ว
โดยเป็นบริษัทแรกที่นำเทคโนโลยีสายสัญญาณชนิด UTP (ปัจจุบันเรียกสาย LAN)
มาเผยแพร่ในประเทศไทยจนปัจจุบันเป็นที่แพร่หลายกันโดยทั่วไป ส่วนบริษัท อินเตอร์ลิ้งค์ โฮลดิ้ง
จำกัด ในปัจจุบันเป็นผู้ถือหุ้นรายใหญ่ของบริษัทฯ

ปัจจุบันบริษัทฯ ประกอบธุรกิจที่เกี่ยวข้องกับธุรกิจเทคโนโลยีสารสนเทศและการสื่อสาร
(Information and Communication Technology: ICT)
โดยดำเนินธุรกิจหลักที่เกี่ยวข้องกับอุปกรณ์ข่ายสายสัญญาณคอมพิวเตอร์และสื่อสารโทรคมนาคม
(Cabling Business)
และได้รับการแต่งตั้งจากผู้ผลิตสายสัญญาณและอุปกรณ์ข่ายสายจากต่างประเทศให้เป็นตัวแทนจัดจำหน่าย
(Distributor) สินค้าในประเทศไทย ซึ่งได้แก่สินค้ายี่ห้อ LINK และ AMP เป็นต้น นอกจากนี้
บริษัทฯ
ยังเป็นผู้บุกเบิกและพัฒนาสินค้าที่เกี่ยวข้องกับระบบข่ายสายคอมพิวเตอร์และสื่อสารโทรคมนาคม
ได้แก่ ผลิตภัณฑ์ตู้ใส่อุปกรณ์เซิร์ฟเวอร์ 19” Rack Cabinet ภายใต้ยี่ห้อสินค้า 19” GERMANY
EXPORT RACK ซึ่งบริษัทฯ ได้จดทะเบียนเครื่องหมายการค้า ตามพระราชบัญญัติลิขสิทธิ์
ทำให้บริษัทฯ มีสิทธิในเครื่องหมายการค้าของผลิตภัณฑ์นี้อย่างสมบูรณ์ และว่าจ้างให้บริษัท อี.เอส
อินเตอร์เนชั่นแนล (1991) จำกัด ซึ่งบริษัทฯ ได้ร่วมถือหุ้นในอัตราร้อยละ 10
เป็นผู้ผลิตสินค้าให้แก่บริษัทฯ

เนื่องจากสินค้าที่บริษัทฯ จัดจำหน่ายเป็นสินค้าด้านวิศวกรรม
ซึ่งต้องมีความเชี่ยวชาญและใช้เครื่องมือและเครื่องทดสอบที่มีต้นทุนสูง อีกทั้งบริษัทฯ
ยังดำเนินงานก่อสร้างโครงการขนาดใหญ่ที่จำเป็นต้องใช้ผู้เชี่ยวชาญในการวางระบบและก่อสร้าง
บริษัทฯ จึงได้ลงทุนด้านเครื่องมือเครื่องทดสอบ
และฝึกอบรมบุคลากรเพื่อสนับสนุนการขายสินค้าและบริการ ทำให้บริษัทฯ
ได้รับการว่าจ้างให้ตรวจทดสอบและออกใบรับรองให้แก่ผู้รับเหมาทั่วไป
เพื่อให้เจ้าของโครงการเชื่อมั่นในระบบที่ผู้รับเหมาทั่วไปได้วางไว้ ทำให้บริษัทฯ
เล็งเห็นโอกาสทางธุรกิจในการที่จะสามารถทำให้ธุรกิจการวางระบบอุปกรณ์ข่ายสายสัญญาณและสื่อสารโทรคมนาคมให้ดำเนินรุดหน้าไป
โดยในปี 2547 บริษัทฯ
ได้ปรับเปลี่ยนโครงสร้างแผนกวิศวกรรมจากเดิมที่เป็นแผนกสนับสนุนการขายให้เป็นส่วนธุรกิจที่มีโอกาสสร้างรายได้ใหม่ให้แก่องค์กรโดยเพิ่มธุรกิจการวางระบบข่ายสายสัญญาณและไฟเบอร์ออฟติก
(Engineering)
เพื่อรองรับการพัฒนาและเติบโตของระบบเครือข่ายและโทรคมนาคมของประเทศไทย นอกจากนี้
บริษัทฯ ยังได้ขยายการดำเนินงานของธุรกิจวิศวกรรมให้ครอบคลุมการวางระบบสายเคเบิ้ลทุกชนิด
เช่น สายเคเบิ้ลใต้ทะเล (Submarine Cable) และสายเคเบิ้ลใต้ดิน (Underground Cable)
เป็นต้น และยังรวมถึงระบบวิศวกรรมอื่นๆ ที่มีความเกี่ยวข้องกับงานสายเคเบิ้ลต่างๆ อีกด้วย เช่น
Substation และ Transmission เป็นต้น

สำหรับธุรกิจจัดจำหน่ายนั้น ในปัจจุบัน บริษัทฯ มีตัวแทนจัดจำหน่าย (Dealer)
ผู้รับเหมาติดตั้งสายสัญญาณ ผู้รับเหมาติดตั้งระบบไฟฟ้าและสื่อสาร ผู้รวบรวมระบบ ICT (System
Integrator) ซึ่งเป็นผู้นำสินค้าของบริษัทฯ ไปจำหน่ายต่อหรือเพื่อติดตั้งให้กับลูกค้ามากกว่า
12,000 บริษัททั่วประเทศ อีกทั้งบริษัทฯ ยังมีลูกค้าภาครัฐอีกจำนวนมากกว่า 100 องค์กร ในปี
2548 บริษัทฯ ได้ขยายสาขาไปยังตลาดภูมิภาคเพื่อขยายช่องทางการจัดจำหน่าย
โดยได้เปิดสาขาเชียงใหม่เพื่อครอบคลุมพื้นที่ของภาคเหนือตอนบน ในปี 2549 บริษัทฯ
ได้เปิดสาขาหาดใหญ่เพื่อครอบคลุมพื้นที่ของภาคใต้ทั้งหมด ต่อมาในปี 2551 บริษัทฯ
ได้เปิดสาขาขอนแก่นเพื่อครอบคลุมพื้นที่ของภาคตะวันออกเฉียงเหนือทั้งหมด และในปี 2555 บริษัทฯ
ได้เปิดสาขาระยองเพื่อครอบคลุมภูมิภาคตะวันออกทั้งหมดอีกด้วย นอกจากนี้ ในปี 2555 บริษัทฯ
ได้เริ่มก่อสร้างศูนย์กระจายสินค้าแห่งใหม่เพื่อรองรับยอดขายที่เพิ่มสูงขึ้นของบริษัทฯ
และได้ดำเนินการก่อสร้างแล้วเสร็จและเปิดใช้ศูนย์กระจายสินค้าดังกล่าวในเดือนธันวาคม 2555
ที่ผ่านมา

สำหรับธุรกิจวิศวกรรมนั้น บริษัทฯ
ได้รับความไว้วางใจจากหน่วยงานภาครัฐว่าจ้างให้ดำเนินโครงการขนาดใหญ่ เช่น โครงการ
Fiber Optic ทั่วประเทศของบริษัท ทีโอที จำกัด (มหาชน) การไฟฟ้านครหลวง
และการไฟฟ้าส่วนภูมิภาค โครงการ Submarine Cable ของเกาะล้าน เกาะสีชัง จังหวัดชลบุรี
โครงการ Submarine Cable ของเกาะปูยู เกาะยาว จังหวัดสตูล และโครงการ Submarine
Cable เกาะมุกด์ เกาะสุกร และเกาะลิบง จังหวัดตรัง เป็นต้น

นอกจากนี้ บริษัทฯ ยังได้วางยุทธศาสตร์การเติบโตของธุรกิจ
เพื่อการเติบโตอย่างต่อเนื่องและยั่งยืน โดยเมื่อวันที่ 8 พฤษภาคม 2555 บริษัท อินเตอร์ลิ้งค์
เทเลคอม จำกัด (“อินเตอร์ลิ้งค์ เทเลคอม”) ซึ่งเป็นบริษัทย่อยของบริษัทฯ
ได้รับใบอนุญาตประกอบกิจการโทรคมนาคมแบบที่ 3 ประเภทมีโครงข่ายเป็นของตนเอง
จากสำนักงานคณะกรรมการการกระจายเสียง กิจการโทรทัศน์และกิจการโทรคมนาคมแห่งชาติ
(กสทช.) เพื่อทำธุรกิจเป็นผู้ให้บริการวงจนสื่อสารความเร็วสูงไฟเบอร์ออฟติกผ่านโครงข่าย
Interlink Fiber Optic Network
โดยได้เริ่มก่อสร้างโครงข่ายเคเบิ้ลใยแก้วนำแสงตามเส้นทางของการรถไฟแห่งประเทศไทยและในเขตกรุงเทพฯ
และปริมณฑล และขยายไปทั่วทุกภูมิภาค
โดยการติดตั้งบนเสาไฟฟ้าของการไฟฟ้านครหลวงและการไฟฟ้าส่วนภูมิภาค นอกจากนี้
ยังได้เริ่มโครงการ Interlink Data Center เพื่อเป็นธุรกิจใหม่ในการให้เช่าพื้นที่เซิร์ฟเวอร์
และพื้นที่วางเซิร์ฟเวอร์ ณ อาคารอินเตอร์ลิ้งค์ เทเลคอม
ที่อยู่ในระหว่างการดำเนินการก่อสร้างในพื้นที่เดียวกันกับศูนย์กระจายสินค้าของบริษัทแม่ที่ถนนกาญจนาภิเษก

2.  พัฒนาการสำคัญของบริษัท

+-------+--------------------------------------------------------------+
| พ.ศ.  | ก่อตั้ง บจ. อินเตอร์ลิ้งค์ คอมมิวนิเคชั่น (ประเทศไทย)                    |
| 2538  |                                                              |
|       | -   จดทะเบียนบริษัท อินเตอร์ลิ้งค์ คอมมิวนิเคชั่น (ประเทศไทย) จำกัด       |
|       |     เมื่อวันที่ 9 มี.ค. 38 ด้วยทุน                                   |
|       |                                                              |
|       |   จดทะเบียน 10 ล้านบาท                                         |
|       |                                                              |
|       | -   โอนย้ายแผนก Network Cabling Systemจากบริษัท                 |
|       |     อินเตอร์เนชั่นแนล (1987) จำกัดมาก่อตั้งเป็น                       |
|       |                                                              |
|       |   บริษัท อินเตอร์ลิ้งค์ คอมมิวนิเคชั่น (ประเทศไทย) จำกัด                 |
|       |                                                              |
|       | -   เปิดให้มีหลักสูตรการอบรมสัมมนาสินค้า Cabling ทุก ๆ เดือน           |
|       |                                                              |
|       | -   สินค้าที่จัดจำหน่าย AMP, INTERLINK                             |
+-------+--------------------------------------------------------------+
| พ.ศ.  | รุกธุรกิจ Cabling จริงจัง                                         |
| 2539  |                                                              |
|       | -   วาง Position เป็น No.1 Cabling Company                    |
|       |                                                              |
|       | -   สร้างขวัญกำลังใจให้พนักงานทุกระดับด้วยโครงการ                    |
|       |     “กิจกรรมศึกษาดูงานต่างประเทศ”                                |
|       |                                                              |
|       | -   ออกแบบและผลิตสินค้าใหม่ “ 19” Germany Export Rack”           |
+-------+--------------------------------------------------------------+
| พ.ศ.  | วิกฤตเศรษฐกิจประเทศไทย 2 กรกฎาคม 2540                          |
| 2540  |                                                              |
|       | -   ปรับตัวเพื่อรองรับวิกฤตเศรษฐกิจ ภายใต้นโยบาย “เผชิญอุปสรรคร่วมกัน    |
|       |     และไม่ทิ้งกัน”                                               |
|       |                                                              |
|       | -   รักษาตำแหน่งในตลาดและมองหาโอกาสในวิกฤติ                      |
|       |                                                              |
|       | -                                                            |
|       |    แสวงหาผลิตภัณฑ์ใหม่มาเพื่อเพิ่มเติมและทดแทนผลิตภัณฑ์เดิมที่อาจมาความเสี่ยง |
+-------+--------------------------------------------------------------+
| พ.ศ.  | รักษาสถานะ และวางกลยุทธศาสตร์ เพื่อรองรับการเติบโต                  |
| 2541  |                                                              |
|       | -   เพิ่มความหลากหลายของผลิตภัณฑ์ โดยนำเข้าผลิตภัณฑ์สายสัญญาณยี่ห้อ       |
|       |     “LINK”                                                   |
|       |                                                              |
|       |   เพิ่มเติมจากผลิตภัณฑ์เดิมที่มีอยู่ยี่ห้อ AMP และ INTERLINK                |
|       |                                                              |
|       | -   เน้นการอบรมเตรียมความพร้อมของพนักงาน เพื่อการกลับไปรุกอีกครั้งหนึ่ง   |
+-------+--------------------------------------------------------------+
| พ.ศ.  | เติบโตอีกครั้ง และรุกต่อไป                                         |
| 2542  |                                                              |
|       | -   ปรับกลยุทธ์เพื่อการเติบโตต่อเนื่อง ใช้นโยบายการตลาดเชิงรุก           |
|       |                                                              |
|       | -   ประกาศปฏิญญา 3 ข้อคือ “สินค้าคุณภาพ” “ราคาถูกกว่า” และ           |
|       |     “บริการที่ดีกว่า”                                             |
|       |                                                              |
|       | -   เพิ่ม New Product ได้แก่สินค้า Media Converter ยี่ห้อ LINK        |
+-------+--------------------------------------------------------------+
| พ.ศ.  | สร้างมาตรฐานองค์กรและรุกต่อเนื่อง                                  |
| 2543  |                                                              |
|       | -   นำระบบบริหารงานคุณภาพ ISO 9002 มาใช้ดำเนินงาน                |
|       |                                                              |
|       | -   เปิดแผนกวิศวกรรม เพื่อรุกการติดตั้ง ทดสอบ และ Commissioning      |
|       |                                                              |
|       | -   สร้างทีมขายให้มีการแบ่งแยกลูกค้าโดยชัดเจน                        |
+-------+--------------------------------------------------------------+
| พ.ศ.  | ขยายบริษัทเพื่อการรุกอย่างต่อเนื่อง                                   |
| 2544  |                                                              |
|       | -   เพิ่มทุนจดทะเบียนจาก 10 ล้านบาทเป็น 30 ล้านบาท                  |
|       |                                                              |
|       | -   ขยายธุรกิจและปักธงการเป็นผู้นำอันดับ 1 ในด้าน Cabling “The No.1   |
|       |     Cabling Company”                                         |
|       |                                                              |
|       | -   เช่าที่ดินและสร้าง Warehouse ให้อยู่บริเวณเดียวกันกับ Office         |
+-------+--------------------------------------------------------------+
| พ.ศ.  | แข่งขันหนักหน่วง ปรับองค์กรเพื่อการรุกต่อเนื่อง                          |
| 2545  |                                                              |
|       | -   ปรับองค์กรเพื่อรองรับการแข่งขันที่รุนแรง                           |
|       |                                                              |
|       | -   เปิดสัมมนาอบรมลูกค้าในต่างจังหวัด ภายใต้ชื่อโครงการ                |
|       |     “อินเตอร์ลิ้งค์สัญจร” ทั้ง 4 ภูมิภาค                               |
|       |                                                              |
|       | -   เพิ่ม New Product ได้แก่ ผลิตภัณฑ์ TELEPHONE SYSTEMS ยี่ห้อ KRONE  |
+-------+--------------------------------------------------------------+
| พ.ศ.  | เตรียมความพร้อมสู่การเป็นบริษัทมหาชน                                |
| 2546  |                                                              |
|       | -   เพิ่มทุนจดทะเบียนจาก 30 ล้านบาทเป็น 60 ล้านบาทและ               |
|       |     จัดตั้งกองทุนสำรองเลี้ยงชีพ                                     |
|       |                                                              |
|       | -   นำระบบบริหารคุณภาพ ISO 9001:2000 มาใช้แทน ISO 9002          |
|       |                                                              |
|       | -   ได้รับรางวัล “บริษัทดีเด่นด้านจรรยาบรรณ (Good Governance)”       |
|       |     จากสภาหอการค้าแห่งประเทศไทย                                |
|       |                                                              |
|       | -   เพิ่ม New Product ได้แก่ สายใยแก้ว Outdoor/Indoor ยี่ห้อ LINK    |
+-------+--------------------------------------------------------------+
| พ.ศ.  | ก้าวสู่ความเป็นมหาชนและเป็น No.1 Cabling Company ของประเทศไทย     |
| 2547  |                                                              |
|       | -   แปรสภาพเป็นบริษัทมหาชน เมื่อวันที่ 8 มี.ค. 2547                   |
|       |                                                              |
|       | -   เพิ่มทุนจดทะเบียนจาก 60 ล้านบาทเป็น 80 ล้านบาท                  |
|       |                                                              |
|       | -   นำหุ้นเข้าซื้อขายในตลาดหลักทรัพย์เอ็ม เอ ไอ เมื่อวันที่ 20 สิงหาคม 2547 |
|       |                                                              |
|       | -   ปรับโครงสร้างองค์กรแบ่งเป็น 3 ธุรกิจ ได้แก่                       |
|       |                                                              |
|       |     -   ธุรกิจจัดจำหน่ายสายสัญญาณคอมพิวเตอร์และสื่อสาร (Distribution) |
|       |                                                              |
|       |     -   ธุรกิจวิศวกรรมวางระบบเครือข่ายและสายใยแก้ว (Engineering)   |
|       |                                                              |
|       |     -   ธุรกิจโซลูชั่น โพรวายเดอร์ (Solution Provider)             |
|       |                                                              |
|       |         -   เปิดโครงการ “ส่งฟรีทั่วไทย” และ “ทันใจทั่วไทย”           |
|       |                                                              |
|       |         -                                                    |
|       |   ได้รับการว่าจ้างให้เป็นผู้ติดตั้งระบบสายสัญญาณให้แก่โครงการสนามบินสุวรรณภูมิ |
|       |                                                              |
|       |         -   ซื้อที่ดิน 333 ตรว.                                   |
|       |             เพื่อสร้างอาคารคลังสินค้าและเตรียมสร้างสำนักงานแห่งใหม่     |
+-------+--------------------------------------------------------------+
| พ.ศ.  | รุกต่อเนื่องเพื่อการเติบโตอย่างยั่งยืน                                  |
| 2548  |                                                              |
|       | -   เปิดสำนักงานสาขาและศูนย์กระจายสินค้าภาคเหนือที่จังหวัดเชียงใหม่       |
|       |                                                              |
|       | -   ได้รับรางวัล SET AWARDS 2005 “MAI Growth Star”              |
|       |     จากตลาดหลักทรัพย์แห่งประเทศไทย                               |
|       |                                                              |
|       | -   เพิ่ม New Product ได้แก่ 19” The Best Quality Rack           |
|       |                                                              |
|       | -   ได้รับงานจากบริษัท ทีโอที จำกัด (มหาชน) และบริษัท การบินไทย จำกัด   |
|       |     (มหาชน)                                                  |
+-------+--------------------------------------------------------------+
| พ.ศ.  | คิดถึง Cabling คิดถึง INTERLINK                                  |
| 2549  |                                                              |
|       | -   เปิดสำนักงานสาขาและศูนย์กระจายสินค้าภาคใต้ที่ อำเภอหาดใหญ่         |
|       |     จังหวัดสงขลา                                               |
|       |                                                              |
|       | -   ได้รับรางวัล SET AWARDS 2006 “MAI Growth Star” 2 ปีซ้อน       |
|       |                                                              |
|       | -   เพิ่ม New Product ได้แก่ ผลิตภัณฑ์โทรศัพท์ LINK ภายใต้ชื่อ           |
|       |     “โทรศัพท์ที่จัดการได้”                                         |
|       |                                                              |
|       | -   ได้รับงานวางระบบ Fiber Optic ให้แก่การไฟฟ้านครหลวง,           |
|       |     การไฟฟ้าส่วนภูมิภาค และ                                      |
|       |                                                              |
|       | บริษัท ท่าอากาศยานไทย จำกัด (มหาชน)                              |
|       |                                                              |
|       | -   นำ ICT มาใช้ในการบริหารองค์กร                               |
+-------+--------------------------------------------------------------+
| พ.ศ.  | ปรับองค์กรรองรับเศรษฐกิจชลอตัวตามแนวปรัชญา “เศรษฐกิจพอเพียง”         |
| 2550  |                                                              |
|       | -   เพิ่มทุนจดทะเบียนเป็น 100 ล้านบาท                              |
|       |                                                              |
|       | -   ปรับองค์กรและเสริมศักยภาพบุคลากรให้สอดรับแนวปรัชญา               |
|       |     “เศรษฐกิจพอเพียง”                                          |
|       |                                                              |
|       | -   Focus ธุรกิจที่เกี่ยวข้องกับ สายเคเบิ้ล ทุกชนิด                      |
|       |                                                              |
|       | -   เปิดบริษัทลูก “INTERLINK TELECOM COMPANY LIMITED”            |
|       |                                                              |
|       | -   ได้รับงาน Submarine Cable จังหวัด สตูล มูลค่า 310 ล้านบาท        |
|       |     จากการไฟฟ้าส่วนภูมิภาค และงานวางระบบ Fiber Optic จาก บมจ.    |
|       |     ทีโอที                                                     |
+-------+--------------------------------------------------------------+
| พ.ศ.  | รุกต่อเนื่อง เพื่อการเติบโตอย่างยั่งยืน                                 |
| 2551  |                                                              |
|       | -   สร้างสำนักงานใหม่ และขยายคลังสินค้าใหม่ กว่า 2,500 ตารางเมตร     |
|       |                                                              |
|       | -   นำยุทธศาสตร์ “รุกต่อเนื่อง พัฒนาธุรกิจ รักษาความเป็นผู้นำ พัฒนาตลาด    |
|       |     พัฒนาบุคลากร” มาขับเคลื่อนองค์กร                               |
|       |                                                              |
|       | -   เปิดสำนักงานสาขาและศูนย์กระจายสินค้าภาคอีสานที่จังหวัด ขอนแก่น       |
|       |                                                              |
|       | -   ได้รับงานวางระบบ Fiber Optic ในต่างจังหวัด จาก บมจ. ทีโอที      |
|       |                                                              |
|       | -   ได้รับรางวัลเกียรติยศ สำหรับผู้ประกอบการไทย ใบโพธิ์บิสสิเนส อวอร์ด    |
|       |     (Bai Pho Business Awards) จากมหาวิทยาลัยศศินทร์              |
+-------+--------------------------------------------------------------+
| พ.ศ.  | เติบโตต่อเนื่อง และยั่งยืน                                          |
| 2552  |                                                              |
|       | -   ซื้อที่ดิน 5 ไร่ 264.2 ตารางวา เพื่อรองรับการขยายตัวของธุรกิจในอนาคต |
|       |                                                              |
|       | -   นำระบบบริหารคุณภาพ ISO 9001:2008 มาใช้แทน ISO 9001:2000     |
|       |                                                              |
|       |     -   นำยุทธศาสตร์ “รุกต่อเนื่อง-พัฒนาธุรกิจ-รักษาความเป็นผู้นำ”        |
|       |         มาขับเคลื่อนองค์กร                                       |
|       |                                                              |
|       |     -   เพิ่ม New Product ได้แก่ ยี่ห้อ AMAX                        |
|       |                                                              |
|       |     -   ได้โครงการ Submarine Cable เกาะมุกด์ เกาะสุกร และเกาะลิบง |
|       |         จังหวัด ตรัง มูลค่า 337.50 ล้านบาท และงานวางระบบ Fiber     |
|       |         Optic ที่ภาคใต้ ให้แก่การไฟฟ้าส่วนภูมิภาค                     |
|       |                                                              |
|       |     -   ได้รับรางวัล SET AWARDS 2009 “IR Excellence Awards”     |
|       |         จากตลาดหลักทรัพย์แห่งประเทศไทย                           |
+-------+--------------------------------------------------------------+
| พ.ศ.  | ก้าวสู่ความเป็นที่ 1                                               |
| 2553  |                                                              |
|       | -   ยุทธศาสตร์ “รักษาความเป็นผู้นำ พัฒนาธุรกิจ และรุกต่อเนื่อง”           |
|       |                                                              |
|       | -   ได้โครงการวางระบบ Fiber Optic 1,250 กิโลเมตร               |
|       |     ให้แก่การไฟฟ้าส่วนภูมิภาค                                      |
|       |                                                              |
|       | -   ได้รับงานซ่อมบำรุง Submarine Cable เกาะล้าน เกาะสีชัง มูลค่างาน   |
|       |     113 ล้านบาท                                               |
|       |                                                              |
|       | -   เตรียมออกแบบ Interlink Research and Development Center    |
|       |     ใหม่บนที่ดิน 5 ไร่ 204.2 ตารางวา                              |
|       |                                                              |
|       | -   ได้รับการคัดเลือกให้เข้าชิงรางวัล SET AWARDS 2010 สาขา“IR        |
|       |     Excellence Awards” และสาขา                               |
+-------+--------------------------------------------------------------+
| พ.ศ.  | ก้าวสู่ความเป็นที่ 1                                               |
| 2554  |                                                              |
|       | -   ยุทธศาสตร์ “รุกต่อเนื่อง โดยปฏิรูปแนวคิดและโครงสร้างธุรกิจ           |
|       |     (Reformation)”                                           |
|       |                                                              |
|       | -   มีรายได้รวมของบริษัทเกินกว่า 1,300 ล้านบาท                      |
|       |                                                              |
|       | -   ออกแบบและจัดสร้างศูนย์วิจัยและพัฒนาของบริษัทอินเตอร์ลิ้งค์ (Interlink  |
|       |     Research and Development Center) บนที่ดินของบริษัท ณ          |
|       |     ถนนกาญจนาภิเษก กรุงเทพมหานคร                               |
|       |                                                              |
|       | -   ได้รับรางวัลดีเด่นจากตลาดหลักทรัพย์แห่งประเทศไทย “SET AWARDS      |
|       |     2011” สาขารางวัลบริษัทจดทะเบียนด้านนักลงทุนสัมพันธ์ “IR Excellence |
|       |     Awards”                                                  |
+-------+--------------------------------------------------------------+
| พ.ศ.  | ขยายธุรกิจโดยลงทุนในโครงการ Interlink Fiber Optic Network และ   |
| 2555  | พัฒนาโครงการ Interlink Data Center                            |
|       |                                                              |
|       | -   บริษัท อินเตอร์ลิ้งค์ เทเลคอม จำกัด ซึ่งเป็นบริษัทย่อยของบริษัทฯ         |
|       |     ได้รับใบอนุญาตประกอบกิจการโทรคมนาคมแบบที่ 3                    |
|       |     ประเภทมีโครงข่ายเป็นของตนเอง                                |
|       |     จากสำนักงานคณะกรรมการการกระจายเสียง                        |
|       |     กิจการโทรทัศน์และกิจการโทรคมนาคมแห่งชาติ (กสทช.)               |
|       |                                                              |
|       | -   บริษัท อินเตอร์ลิ้งค์ เทเลคอม จำกัด ได้เริ่มโครงการ Interlink Fiber |
|       |     Optic Network                                            |
|       |     โดยได้เริ่มก่อสร้างโครงข่ายเคเบิ้ลใยแก้วนำแสงตามเส้นทางรถไฟ        |
|       |     เพื่อให้บริการวงจรสื่อสารความเร็วสูง                             |
|       |                                                              |
|       | -   บริษัทฯ ได้เริ่มก่อสร้างศูนย์กระจายสินค้า (DC) บนพื้นที่กว่า 6 ไร่ ณ      |
|       |     ถนนกาญจนาภิเษก เพื่อรองรับยอดขายที่เพิ่มสูงขึ้นของบริษัทฯ             |
|       |                                                              |
|       | -   บริษัท อินเตอร์ลิ้งค์ เทเลคอม จำกัด ได้เริ่มพัฒนาโครงการ Interlink   |
|       |     Data Center เพื่อพัฒนาให้เป็นศูนย์ควบคุมโครงข่ายของ Interlink     |
|       |     Fiber Optic Network และจะเปิดบริการให้เช่าพื้นที่เซิร์ฟเวอร์        |
|       |     และพื้นที่วางเซิร์ฟเวอร์                                        |
|       |                                                              |
|       | -   ได้รับรางวัลโครงการวิทยาศาสตร์สู่ความเป็นเลิศในหัวข้อ               |
|       |     สายเคเบิ้ลใยแก้วนำแสง (Fiber Optic)                         |
|       |     จากคณะกรรมาธิการวิทยาศาสตร์ เทคโนโลยี การสื่อสารและโทรคมนาคม   |
|       |     วุฒิสภา                                                    |
|       |                                                              |
|       | -   ได้รับรางวัลซีเอสอาร์ เรคคอกนิชั่น 2012 (CSRI Recognition 2012)  |
|       |     ประเภทบริษัทที่มีการพัฒนาด้านซีเอสอาร์มากที่สุด (Most Improved CSR)  |
|       |     จากตลาดหลักทรัพย์แห่งประเทศไทย                               |
+-------+--------------------------------------------------------------+

1.  ภาพรวมการประกอบธุรกิจของบริษัท

บริษัทฯ ประกอบธุรกิจหลัก 2 ธุรกิจและอีก 2 บริษัทย่อย ดังนี้

1.  ธุรกิจจัดจำหน่าย (DISTRIBUTION BUSINESS)

ธุรกิจจัดจำหน่ายเป็นธุรกิจหลักของบริษัทฯ โดยบริษัทฯ เป็นผู้นำเข้า (Importer)
และผู้จัดจำหน่าย (Distributor) สายสัญญาณสื่อสารคอมพิวเตอร์และโทรคมนาคม (Cabling)
ที่ใหญ่ที่สุดในประเทศไทย โดยจัดจำหน่ายสินค้ายี่ห้อชั้นนำอันดับต้นๆ ของโลก ได้แก่ LINK และ
AMP และสินค้าภายใต้เครื่องหมายการค้าของบริษัทฯ ได้แก่ 19” GERMANY EXPORT RACK
อีกทั้งยังมีสินค้าที่หลากหลายครอบคลุมและครบวงจร ได้แก่ สาย LAN สายไฟเบอร์ออฟติก
สายโทรศัพท์ สายโคแอกเชี่ยลกล้องวงจรปิด (CCTV) เครื่องมือเข้าหัวและทดสอบ
อุปกรณ์แปลงสัญญาณแสงเป็นสัญญาณไฟฟ้า (Media Converter)
และขั้วต่อสายทุกชนิดและอุปกรณ์การติดตั้งที่เกี่ยวข้องกับสายสัญญาณทุกชนิด โดยปัจจุบัน บริษัทฯ
เป็นผู้นำอันดับ 1 ในธุรกิจนี้โดยมีส่วนแบ่งทางการตลาดมากที่สุดในประเทศไทย

2.  ธุรกิจวิศวกรรม (ENGINEERING BUSINESS)

เป็นธุรกิจรับออกแบบก่อสร้างและ/หรือติดตั้งระบบสื่อสารสายสัญญาณทุกประเภท
ไม่ว่าจะเป็นสายเคเบิ้ลใยแก้วนำแสง (Fiber Optic Cable) สายเคเบิ้ลใต้ทะเล
(Submarine Cable) สายเคเบิ้ลใต้ดิน (Underground Cable) และงานวิศวกรรม
ที่ผ่านมาบริษัทฯ มุ่งเน้นเฉพาะโครงการขนาดใหญ่ที่ต้องการความเชี่ยวชาญในการติดตั้งสูง
โดยมีจุดมุ่งหมายที่จะไม่รับงานทับซ้อนกับงานของลูกค้าธุรกิจจัดจำหน่าย ทั้งนี้ บริษัทฯ
ได้รับความไว้วางใจให้เป็นผู้วางระบบสายเคเบิ้ลใยแก้วนำแสง (Fiber Optic Cable)
และสายสัญญาณสื่อสารคอมพิวเตอร์ให้แก่โครงการขนาดใหญ่ทั้งภาครัฐและองค์กรภาคเอกชนมากมาย
เช่น สนามบินสุวรรณภูมิ การไฟฟ้าฝ่ายผลิตแห่งประเทศไทย การไฟฟ้านครหลวง
การไฟฟ้าส่วนภูมิภาค บริษัท ทีโอที จำกัด (มหาชน) บริษัท การบินไทย จำกัด (มหาชน)
ธนาคารกรุงไทย ธนาคารกสิกรไทย และโรงพยาบาลบำรุงราษฎร์ เป็นต้น อีกทั้งบริษัทฯ
ยังได้รับความไว้วางใจให้เป็นผู้ก่อสร้างและติดตั้งในโครงการวางสายเคเบิ้ลใต้ทะเล
(Submarine Cable) และวางสายเคเบิ้ลใต้ดิน (Underground Cable)
โดยมีผลงานก่อสร้างสายไฟฟ้าแรงสูงใต้ทะเล (Submarine Cable)
ชนิดสื่อผสมไฟฟ้าแรงสูงและสื่อสาร เพื่อจ่ายระบบไฟฟ้าและสื่อสารให้แก่ เกาะสีชัง เกาะล้าน
จ.ชลบุรี เกาะปูยู เกาะยาว จ.สตูล และเกาะมุกด์ เกาะสุกร เกาะลิบง จ.ตรัง
และกำลังดำเนินงานในโครงการก่อสร้างสถานีไฟฟ้าย่อย ที่ อ.ปาย จ.แม่ฮ่องสอน
และสถานีไฟฟ้าลำพูน 2 เป็นต้น ทั้งนี้ธุรกิจวิศวกรรมไม่เคยหยุดพัฒนา

โดยในปัจจุบัน บริษัทฯ ได้มีกำหนดยุทธศาสตร์เพื่อการเปลี่ยนถ่ายธุรกิจดังกล่าวข้างต้นไปยัง บริษัท
อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด
เพื่อให้ภาพการประกอบธุรกิจในแต่ละกลุ่มธุรกิจมีความชัดเจนมากขึ้น

3.3.3 บริษัท อินเตอร์ลิ้งค์ เทเลคอม จำกัด (INTERLINK TELECOM)

บริษัท อินเตอร์ลิ้งค์ เทเลคอม จำกัด เป็นบริษัทย่อยของบริษัทฯ
ที่จัดตั้งขึ้นเพื่อต่อยอดจากการที่บริษัทฯ มีความเชี่ยวชาญด้านเทคโนโลยีเคเบิ้ลใยแก้วนำแสงมากว่า
25 ปี
และมีประสบการณ์เป็นผู้รับเหมาก่อสร้างโครงการเคเบิ้ลใยแก้วนำแสงขนาดใหญ่ให้กับหน่วยงานภาครัฐและเอกชน
โดยบริษัทฯ มีความประสงค์ที่จะขยายธุรกิจไปสู่ธุรกิจโทรคมนาคม
ซึ่งปัจจุบันมีการขยายตัวอย่างรวดเร็ว

โดยเมื่อวันที่ 8 พฤษภาคม 2555 อินเตอร์ลิ้งค์ เทเลคอม
ได้รับใบอนุญาตประกอบกิจการโทรคมนาคมแบบที่ 3 ประเภทมีโครงข่ายเป็นของตนเอง เลขที่
3ก/55/001 จากสำนักงานคณะกรรมการการกระจายเสียง
กิจการโทรทัศน์และกิจการโทรคมนาคมแห่งชาติ (กสทช.) ซึ่งปัจจุบันอินเตอร์ลิ้งค์ เทเลคอม
ได้เริ่มก่อสร้างโครงข่าย Interlink Fiber Optic Network
ไปทั่วเขตกรุงเทพมหานครและทั่วประเทศไทย
โดยตั้งเป้าหมายที่จะเป็นผู้ให้บริการวงจรสื่อสารความเร็วสูงไฟเบอร์ออฟติกผ่านโครงข่ายเคเบิ้ลใยแก้วนำแสงของ
Interlink ที่ครอบคลุมทั่วประเทศไทย มีความปลอดภัยสูงสุดและทรงประสิทธิภาพที่สุด
โดยมีเส้นทางหลักผ่านตามเส้นทางของการรถไฟแห่งประเทศไทย

3.3.4 บริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด (INTERLINK POWER AND
ENERGY)

บริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด เป็นบริษัทย่อยของบริษัทฯ
ที่จัดตั้งขึ้นเพื่อรองรับการโอนธุรกิจวิศวกรรมจากบริษัทฯ ตามแผนยุทธศาสตร์
ในการแบ่งแยกความชัดเจนทางธุรกิจให้มากยิ่งขึ้น ทั้งนี้บริษัทฯมีความเชื่อมั่นว่า บริษัท อินเตอร์ลิ้งค์
เพาเวอร์ แอนด์ เอ็นเนอร์ยี่ จำกัด
จะเป็นอีกหนึ่งบริษัทที่จะประสบความสำเร็จในธุรกิจไม่ยิ่งหย่อนไปกว่าบริษัทแม่ของตนเอง

2.  สัดส่วนรายได้

  ตารางแสดงโครงสร้างรายได้ (หน่วย: ล้านบาท)

  ------------------------------- ---------- -------- ---------- -------- ---------- --------
  สายผลิตภัณฑ์/กลุ่มธุรกิจ               ปี 2555              ปี 2554              ปี 2553     

                                  รายได้      %        รายได้      %        รายได้      %

  ธุรกิจจัดจำหน่าย (DISTRIBUTION      1,289.50   87.86    1,094.92   82.58    843.00     73.12
  BUSINESS)                                                                          

  ธุรกิจวิศวกรรม (ENGINEERING        167.36     11.40    223.02     16.82    306.16     26.56
  BUSINESS)                                                                          

  รายได้อื่นๆ (OTHERS)               10.78      0.73     8.01       0.60     3.68       0.32

  รวม                             1,467.64   100.00   1,325.95   100.00   1,152.84   100.00
  ------------------------------- ---------- -------- ---------- -------- ---------- --------

3.5 เป้าหมายการดำเนินธุรกิจ

3.5.1 ยุทธศาสตร์ (STRATEGY)

รุกต่อเนื่อง โดยปฎิรูปแนวคิดและโครงสร้างธุรกิจ (Reformation)

3.5.2 วิสัยทัศน์ (VISION)

ก้าวสู่ความเป็นที่ 1 (INTERLINK No.1)

3.5.3 พันธกิจ (MISSION)

1. บริษัท อินเตอร์ลิ้งค์ คอมมิวนิเคชั่น จำกัด (มหาชน)

“บริษัทนำเข้าและจัดจำหน่ายสายสัญญาณ ที่ใหญ่ที่สุดในประเทศไทย”

2. บริษัท อินเตอร์ลิ้งค์ เทเลคอม จำกัด

“ผู้นำโครงข่ายทั่วไทย ใส่ใจบริการ เชี่ยวชาญงานไฟเบอร์ออฟติก”

3. บริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด

“ผู้เชี่ยวชาญงาน Submarine Cable และ Transmission Line”

3.5.4 เป้าหมาย (OBJECTIVE)

  เติบโต ต่อเนื่อง และยั่งยืน

3.5.5 ภาพลักษณ์ขององค์กร (IMAGE)

1.  บริษัทนำเข้าและจัดจำหน่ายสายสัญญาณที่ใหญ่ที่สุดในประเทศไทย

2.  ผู้ให้บริการวางระบบโครงข่ายสื่อสารสายสัญญาณ
    ไฟเบอร์ออฟติคและเคเบิ้ลใต้ทะเลที่เชี่ยวชาญที่สุดในประเทศไทย

3.  คิดถึง Cabling คิดถึง INTERLINK

    6.  ปฎิญญา (COMMITMENT)

1.  สินค้าคุณภาพ

2.  ราคาถูกกว่า

3.  บริการที่ดีกว่า

นอกจากนี้ บริษัทฯ ยังมีเป้าหมายที่พัฒนาศักยภาพในการดำเนินธุรกิจเพื่อสร้างความเจริญเติบโต
และความมั่งคั่งอย่างต่อเนื่องและยั่งยืนให้แก่ผู้ถือหุ้นของบริษัทฯ
โดยการขยายธุรกิจไปยังธุรกิจที่มีโอกาสในการทำกำไรสูงสุดและตั้งเป้าที่จะก้าวสู่ความเป็นอันดับ 1
ในทุกธุรกิจ อีกด้วย